ddrg/super_eurlex huggingface dataset:
10.

žiada podrobnejšie informácie o tom, ako bude fungovať koordinácia medzi ENFS a MMF vrátane toho, či sa alokácia medzi fondmi určí na paralelnom základe, aby sa zachoval pomer 2:1; či sa bude úroková sadzba nejako koordinovať so sadzbou MMF za predpokladu, že sadzba MMF bude stanovená podľa štandardného postupu; aká bude navrhovaná úroková sadzba nad rámec nemeckých dlhopisov, a či bude pravdepodobne okolo 1 %? či sa budú pôžičky MMF a ENFS hodnotiť rovnako, pretože to znamená, že ENFS by mal automaticky výhodu z toho, že by bol vyňatý z každej prípadnej reštrukturalizácie záväzkov dlžníkov, inak by bol ENFS vlastne ako prvý vystavený strate;
79.

domnieva sa, že na posilnenie kľúčových pilierov SPP by mala byť naďalej k dispozícii primeraná záchranná sieť; zastáva názor, že táto bezpečnostná sieť by mala byť dostatočne pružná, aby reagovala na vývoj trhu, a jej súčasťou by mali byť nástroje, ako sú skladovanie verejnými a súkromnými subjektmi, intervencia a uvoľnenie na trh, ktoré by sa mali podľa potreby aktivovať v prípade extrémnej cenovej nestability a ako nástroj rýchlej reakcie na krízu; nazdáva sa, že na tento cieľ by sa mal v rozpočte EÚ vyčleniť osobitný riadok, ktorý by sa urýchlene mohol aktivovať s cieľom reagovať na vzniknuté krízy;
5.

znepokojuje ho stav vzťahov so Srbskom a zdôrazňuje, že dobré susedské vzťahy sú kľúčovým predpokladom pre splnenie úsilia Srbska, ako aj Kosova a všetkých ostatných krajín regiónu o vstup do EÚ; chápe síce emocionálne dôsledky udalostí, ktoré nasledovali po vojne v roku 1999, ako aj to, že oficiálne uznanie Kosova momentálne nie je pre vedúce zložky v Belehrade prijateľným politickým riešením, vyzýva však Srbsko, aby sa k otázke statusu postavilo pragmaticky; víta preto podpísanie protokolu s misiou EULEX o policajnej spolupráci a žiada posilnenie spolupráce s touto misiou; okrem toho vyzýva Srbsko, aby nebránilo Kosovu v členstve v medzinárodných organizáciách, a najmä jeho nedávnej žiadosti o členstvo v Svetovej zdravotníckej organizácii; zdôrazňuje, že konflikt má dosah aj na regionálny obchod a spoluprácu v rámci Stredoeurópskeho združenia voľného obchodu (CEFTA), čo narúša hospodárstvo krajín tohto regiónu; vyzýva všetky strany k pragmatickému postoju, aby bola možná integrácia Kosova v regióne; v tejto súvislosti zdôrazňuje, že očakávané poradné stanovisko Medzinárodného súdneho dvora k „súladu jednostranného vyhlásenia nezávislosti dočasnými orgánmi kosovskej samosprávy s medzinárodným právom“ by nemalo žiadnej zúčastnenej strane brániť v tom, aby sa jasne zaviazala k účinnej cezhraničnej, regionálnej a miestnej spolupráci, ktorá je v najlepšom záujme celého obyvateľstva Kosova a jeho okolia;
5.

domnieva sa, že poskytovatelia internetových služieb by nemali byť zodpovední za údaje prenášané alebo zhromažďované prostredníctvom ich služieb do takej miery, že by bol nutný predbežný dohľad alebo filtrovanie takýchto údajov;
16.

zdôrazňuje však, že treba prijať ďalšie opatrenia a že v záujme transparentnosti trhu je nevyhnutné, aby údaje obsiahnuté v obchodných registroch 27 členských štátov boli jednoducho dostupné cez aktívne sledované jednotné prístupové miesto a zároveň aby boli spoľahlivé, pravidelne aktualizované, mali štandardný formát a boli k dispozícii vo všetkých úradných jazykoch EÚ; domnieva sa, že by sa najprv malo posúdiť, do akej miery by to znamenalo dodatočné náklady na preklad a že by sa na tento účel mala zvážiť povinná účasť všetkých členských štátov;
11.

víta užšie zapojenie národných parlamentov do európskeho legislatívneho procesu, a najmä do procesu kontroly súladu legislatívnych návrhov so zásadou subsidiarity; zdôrazňuje, že je nutné, aby národné parlamenty dodržiavali osemtýždňovú lehotu na doručenie svojich stanovísk;
7.

podčiarkuje, že by sa čas potrebný na mobilizáciu EGF by sa mohol skrátiť na polovicu, ak by sa sformulovali a prijali tieto opatrenia: a) žiadosti o mobilizáciu by mali pripravovať členské štáty bezprostredne po oznámení úmyslu hromadného prepúšťania, a nie až po jeho realizácii; b) Komisia by mala informovať členské štáty, že žiadosť možno predložiť od prvého dňa po splnení intervenčných kritérií; c) mali by sa sprístupniť všetky prostriedky na zabezpečenie rýchlej a lepšej komunikácie s členskými štátmi, ktorých sa tento postup týka; d) predkladanie žiadostí členských štátov v ich jazyku a v jednom z pracovných jazykov európskych inštitúcií by útvaru Komisie poverenému vyhodnotením žiadosti mohlo pomôcť začať bezodkladne konať; e) Komisia by mala mať potrebné ľudské a technické kapacity nato, aby v súlade so zásadami rozpočtovej neutrálnosti účinne a rýchlo spracúvala žiadosti predkladané členskými štátmi; f) Komisia by mala prijímať rozhodnutia o mobilizácii EGF do 3 – 4 mesiacov od prijatia žiadosti členského štátu vrátane všetkých potrebných informácií; v prípadoch, keď môže posúdenie žiadosti trvať dlhšie ako 4 mesiace, Komisia by mala čo najskôr informovať EP a uviesť príčiny oneskorenia;
4.

žiada o vytvorenie osobitného európskeho integrovaného a pružného politického rámca na riešenie situácie horských regiónov, ostrovov a riedko osídlených oblastí, ktorý bude vychádzať z ich spoločných vlastností, pričom náležite zohľadní aj rozdielne situácie a primerane uplatní zásadu proporcionality; domnieva sa, že politika súdržnosti by mala riešiť situáciu ostrovov nielen prostredníctvom opatrení regionálnej politiky, ale aj využívaním ďalších politík EÚ, ktoré majú významný územný vplyv na rozvoj týchto regiónov; domnieva sa, že európsky politický rámec pre horské regióny, ostrovy a riedko osídlené oblasti by mohol priniesť pridanú hodnotu potrebnú na to, aby sa prekonalo trvalé znevýhodnenie týchto regiónov a ich rozvojový model sa upravil v záujme plného využívania ich výhod;
M.

keďže v oznámení Komisie o digitálnej agende sa uznáva, že spotrebitelia v EÚ veľmi často volia transakcie s firmami sídliacimi mimo EÚ, napríklad v USA, čo je faktor, ktorý poukazuje na potrebu vypracovať politiku, ktorá podporí globálne formy elektronického obchodu, a to spolu s potrebou pripomínať dôležitosť internacionalizácie správy internetu v súlade s tuniskou agendou; keďže ani spotrebitelia ani podniky nemôžu využívať výhody digitálneho jednotného trhu, lebo veľmi málo predajcov na internete predáva svoje výrobky a služby do iných členských štátov a väčšina z nich predáva len do obmedzeného počtu členských štátov; keďže treba riešiť otázku diskriminácie spotrebiteľov aj pri platbe, a to tým, že sa zabezpečí, aby sa prijali ustanovenia umožňujúce realizovať a prijímať platby a dodávky tovaru; keďže elektronický obchod je v súčasnosti významnou súčasťou oficiálnej ekonomiky a podniky a spotrebitelia čoraz viac v plnej miere využívajú internetové i tradičné obchodné postupy,
23.

vyzýva členské štáty, aby vyhodnotili možnosti lepšieho začlenenia prevencie katastrof do operačných programov finančnej pomoci EÚ na vnútroštátnej úrovni, ako aj do vnútroštátnych, regionálnych a miestnych operačných programov; domnieva sa, že všetky verejné subjekty podieľajúce sa na ochrane životného prostredia by sa na tomto procese mali zúčastňovať a mali by sa doň aktívne zapájať; vyzýva Komisiu, aby v súvislosti s prepracovaním operačných programov podporila potreby, na ktoré v tejto oblasti poukázali členské štáty; s cieľom umožniť výmenu skúseností žiada Komisiu, aby vyzvala členské štáty na poskytnutie podrobností o ich zavedených operačných programoch pre prípad prírodných a človekom spôsobených katastrof;
52.

víta reformu spoločnej rybárskej politiky (SRP), ktorá sa v súčasnosti pripravuje, a vyzýva Komisiu, aby začlenila kritériá biodiverzity do svojich budúcich legislatívnych návrhov; okrem toho trvá na tom, že by sa mali vypracovať udržateľné modely akvakultúry ako možná alternatíva k rybolovu, a to podľa návrhov Komisie uvedených v jej oznámení o vytvorení udržateľnej budúcnosti pre akvakultúru (KOM(2009)0162), pričom by sa mal zohľadniť postoj Európskeho parlamentu vyjadrený v jeho uznesení zo 17. júla 2010;
7.

domnieva sa, že Komisia by mala vziať do úvahy špecifické problémy, s ktorými sa stretávajú MSP v oblasti posilňovania práv duševného vlastníctva, súvisiace so zásadou „Najskôr myslieť v malom“, ktorá sa zaviedla v iniciatíve „Small Business Act“ pre Európu, a to najmä prostredníctvom uplatňovania zásady nediskriminácie MSP;
21.

domnieva sa, že preskúmanie všetkých otázok týkajúcich sa financií a zodpovednosti spojených s ťažbou na mori v EÚ Komisiou je kľúčové, ak to bude nevyhnutné s cieľom zaviesť povinné poistenie v celej EÚ alebo ďalšie vhodné nástroje, napríklad založenie osobitného európskeho fondu, ktorý by sa udržiaval prostredníctvom povinných príspevkov od prevádzkovateľov zariadení umiestnených na mori; domnieva sa, že takýto nástroj musí v plnej miere zohľadniť zodpovednosť týchto prevádzkovateľov, zabezpečiť, aby prevádzkovatelia disponovali dostatočným poistením alebo inými finančnými zárukami, aby sa mohla zaistiť obnova a odškodnenie v súvislosti so spôsobenou škodou na životnom prostredí a poskytnúť dodatočné finančné záruky, napríklad v podobe fondov, na obnovu a odškodnenie v prípadoch, keď finančné záruky prevádzkovateľov nie sú dostatočné;
39.

zastáva názor, že pomer krytia likvidity by mal viac zohľadňovať riziko koncentrácie prípustných aktív v ochranných rezervách likvidity a mal by povzbudzovať diverzifikáciu a odrádzať od nadmernej koncentrácie do konkrétnej triedy aktív vrátane štátneho dlhu; zastáva názor, že ochranné rezervy likvidity by mali pozostávať pokiaľ možno z aktív, ktoré si v obdobiach vysokého tlaku zachovávajú likviditu, a že ak je tento pomer navrhnutý správne, zlepší sa odolnosť inštitúcií voči riziku likvidity;
8.

zdôrazňuje, že v prebiehajúcich štúdiách, napríklad v štúdii Ekonómia ekosystémov a biodiverzity (The Economics of Ecosystems and Biodiversity, TEEB), sa odhaduje, že zníženie úrovne blahobytu v dôsledku straty biodiverzity je v súčasnosti na úrovni približne 50 miliárd EUR ročne (necelé 1 % HDP) a do roku 2050 sa zvýši na 14 biliónov EUR alebo 7 % odhadovaného ročného HDP; zdôrazňuje, že podľa štúdie TEEB je návratnosť investícií do ochrany biodiverzity až stokrát vyššia;
9.

dôrazne nabáda členské štáty EÚ a všetkých spolupredkladateľov rezolúcií Valného zhromaždenia z rokov 2007 a 2008, aby v rámci posilnenej medziregionálnej aliancie na 65. zasadnutí Valného zhromaždenia OSN predložili tretiu rezolúciu o treste smrti, ktorá by sa prednostne mala týkať: — zrušenia štátnych tajomstiev týkajúcich sa trestu smrti; — pozície osobitného vyslanca, ktorý by nielen monitoroval situáciu a vyvíjal nátlak v záujme zvýšenej transparentnosti v systémoch trestu smrti, ale ktorý by aj naďalej presviedčal tých, ktorí ešte stále zachovávajú trest smrti, aby prijali text OSN za moratórium na popravy s cieľom zrušiť trest smrti; — vymedzenia najzávažnejších trestných činov na účely zákonného uplatňovania trestu smrti;
7.

domnieva sa, že základný návrh existujúcich cieľov by sa mal zachovať a územná spolupráca, ktorá má jednoznačnú pridanú európsku hodnotu, by mala byť posilnená, zatiaľ čo by mali by byť posúdené ďalšie opatrenia vrátane vyčleňovania prostriedkov a osvedčených postupov a mali by sa vymedziť spoločné problémy a ich riešenie; domnieva sa, že tieto opatrenia by mali zahŕňať stanovenie spoločných cieľov a racionálne využívanie spoločných zdrojov a že vynakladanie prostriedkov by sa malo sústrediť na základné priority, ktoré predstavujú pridanú európsku hodnotu;
U.

so zreteľom na to, že členské štáty majú primárnu zodpovednosť za správne transponovanie a presadzovanie európskych právnych predpisov, a so zreteľom na to, že mnohé z nich sa v roku 2009 stále viac zapájali do práce Výboru pre petície,
20.

zdôrazňuje, že len pri skutočne integrovanej viacúrovňovej verejnej správe medzi miestnymi, regionálnymi, vnútroštátnymi, cezhraničnými verejnými orgánmi a verejnými orgánmi EÚ môže byť politika EÚ, vnútroštátna a regionálna politika efektívna a účinná; vyzýva Komisiu, aby vyhodnotila možnosti územnej spolupráce týkajúcej sa inovácií, a to na vnútroštátnej i medzinárodnej úrovni, v rámci každého cieľa politiky súdržnosti, a aby zanalyzovala možnosti posilnenia cieľa európskej územnej spolupráce so zreteľom na podporu spolupráce týkajúcej sa inovácií medzi regiónmi; súbežne s posilnením cieľa územnej spolupráce (cieľ 3) by sa mala posilniť i možnosť rozvoja opatrení v oblasti nadnárodnej územnej spolupráce v rámci cieľa 2; konštatuje, že takúto možnosť dnes umožňuje článok 37 ods. 6 písm. b) nariadenia (ES) č. 1083/2006; domnieva sa, že bez toho, aby sa zmenil celkový rozpočet na ciele súdržnosti, by posilnenie územnej spolupráce malo byť sprevádzané zvýšením rozpočtu na túto rozšírenú územnú spoluprácu;
24.

zdôrazňuje, že významná časť pohyblivej zložky odmeňovania by mala byť odložená na primeraný čas; objem takejto časti a dĺžka obdobia odkladu by sa mali stanovať v súlade s obchodným cyklom, povahou činnosti, jej rizikami a činnosťami príslušného pracovníka; odmena splatná na základe ustanovení o odklade by sa nemala stať oprávneným nárokom rýchlejšie ako časť splatná na pomernom základe; najmenej 40 % pohyblivej časti odmeňovania by malo podliehať odkladu; v prípade, že pohyblivá časť odmeňovania predstavuje osobitne vysokú sumu, najmenej 60 % z nej by malo podliehať odkladu a lehota odkladu by nemala byť kratšia ako 5 rokov;
E.

keďže pravidlá týkajúce sa nakladania s biologickým odpadom sú rozdrobené a keďže súčasné legislatívne nástroje nie sú dostatočné na dosiahnutie stanovených cieľov účinného nakladania s biologickým odpadom; keďže je preto potrebná osobitná smernica týkajúca sa nakladania s biologickým odpadom; keďže sústredenie všetkých čiastkových pravidiel týkajúcich sa nakladania s biologickým odpadom do jedného legislatívneho aktu by samo o sebe bolo prejavom prvotriednej legislatívnej práce a lepšej tvorby práva, pričom by sa zároveň dosiahlo zjednodušenie, vyššia zrozumiteľnosť, lepšie monitorovanie a presadzovanie uplatňovania právnych predpisov a právna istota, čím by sa zaručila dlhodobá dôvera verejných a súkromných investorov,
6.

vyzýva EÚ, aby podporovala vytvorenie vyšetrovacieho výboru OSN, ktorý by posudzoval minulé i súčasné porušenia ľudských práv v KĽDR s cieľom určiť, do akej miery môže toto porušovanie práva a beztrestnosť spojené so zneužívaním moci predstavovať zločiny proti ľudskosti, a vyzýva členské štáty EÚ, aby na Valnom zhromaždení OSN podporili príslušnú rezolúciu OSN;
8.

má v úmysle zabezpečiť, aby Komisia aj naďalej zhromažďovala podrobné údaje o všetkých druhoch porušenia predpisov a aby boli všetky tieto údaje voľne sprístupnené Parlamentu s cieľom umožniť mu plniť svoju úlohu spočívajúcu v dohľade nad tým, ako Komisia vykonáva úlohu strážkyne zmlúv; poukazuje na to, že zhromažďovanie a kategorizácia takýchto údajov by mali byť v súlade s predchádzajúcimi výročnými správami, aby Parlament mohol zmysluplne vyhodnotiť pokrok, ktorý Komisia dosiahla, a to bez ohľadu na to, či bolo konkrétne porušenie predpisov riešené prostredníctvom projektu EU Pilot alebo prostredníctvom pôvodného konania vo veci porušenia predpisov;
12.

berie na vedomie, že vzdelávanie a odborná príprava patria v prvom rade do pôsobnosti členských štátov a vyzýva Komisiu, aby začala diskusiu so všetkými subjektmi zodpovednými za právne vzdelávanie v záujme dosiahnutia týchto cieľov; odporúča tiež, aby boli právnici v EÚ v dlhodobom horizonte povinní ovládať na pracovnej úrovni okrem svojho materinského jazyka aspoň jeden jazyk Únie; domnieva sa, že tento cieľ by sa mohol posilniť okamžite prostredníctvom vyššieho financovania a podpory študentov v tom, aby sa počas štúdia práva zapájali do programov typu ERASMUS;
7.

nazdáva sa, že nasledujúce partnerstvá by mali mať čo najbezprostrednejší úžitok z vytvorenej pridanej hodnoty a že zastrešujúcou zásadou týchto partnerstiev by mal byť inteligentný prístup k zdrojom, čím by sa presadzovala účinnosť zdrojov a zároveň prostredníctvom celého dodávateľského reťazca účinná výroba, ako aj rozumná spotreba: a) inteligentné mestá – so zameraním na zlepšenie účinnosti a riadenia v oblasti energie, dopravy a infraštruktúr, ako aj na poskytnutie základu pre rýchly pokrok smerom k cieľom EÚ v oblasti energetickej efektívnosti, obnoviteľnej energie a klímy na miestnej úrovni a b) suroviny – bezpečnosť dodávok surovín vrátane trvalo udržateľnej ťažby a spracovania, recyklácie a alternatív, pričom intenzívne preskúmanie si vyžiadajú prípadné otázky územného plánovania;
8.

zdôrazňuje, že akýkoľvek postup zjednodušovania by sa mal v rámci súčasného 7. RP zavádzať opatrne, aby sa pre účastníkov zabezpečilo zachovanie stability, jednotnosti a právnej istoty, čím sa vytvorí vzájomná dôvera medzi všetkými zúčastnenými stranami; v tejto súvislosti zdôrazňuje, že vzhľadom na to, že by bolo potrebné čo najskôr sa zamerať na jednotný výklad platných pravidiel, by sa pri platných zmluvách nemali uplatňovať dodatočné „usmernenia“;
—

so zreteľom na svoje predchádzajúce uznesenia o otázke údajov z osobných záznamov o cestujúcich medzi EÚ a USA, najmä na uznesenia z 5. mája 2010 o začatí rokovaní o dohodách o osobných záznamoch o cestujúcich so Spojenými štátmi, Austráliou a Kanadou (1), z 13. marca 2003 o prenose osobných údajov leteckými spoločnosťami v prípade transatlantických letov (2), z 9. októbra 2003 o prenose údajov leteckými spoločnosťami v prípade transatlantických letov: stav rokovaní s USA (3), z 31. marca 2004 o návrhu rozhodnutia Komisie, v ktorom sa poukazuje na primeranú úroveň ochrany poskytovanej pre osobné údaje obsiahnuté v osobných záznamoch o cestujúcich (PNR) odovzdaných úradu USA pre colnú správu a ochranu hraníc (4), svoje odporúčanie Rade zo 7. septembra 2006 o rokovaniach o dohode so Spojenými štátmi americkými o použití údajov z osobných záznamov o cestujúcich na predchádzanie terorizmu a medzinárodnému zločinu vrátane organizovaného zločinu a boj proti nim (5), uznesenie zo 14. februára 2007 o SWIFT-e, dohode o osobných záznamoch o cestujúcich a transatlantickom dialógu o týchto otázkach (6) a uznesenie z 12. júla 2007 o dohode so Spojenými štátmi americkými o osobných záznamoch o cestujúcich (7),
—

so zreteľom na publikácie Európskeho strediska pre rozvoj odborného vzdelávania (Cedefop) s názvom Inovačné opatrenia pre starších pracovníkov (11) v oblasti vzdelávania (Innovative learning measures for older workers), Práca a starnutie. Vznikajúce teórie a empirické perspektívy (12) (Emerging theories and empirical perspectives), Modernizovanie odborného vzdelávania a prípravy. Štvrtá správa o výskume v oblasti odborného vzdelávania a prípravy v Európe: súhrnná správa (Modernising vocational education and training. Fourth report on vocational education and training research in Europe: Synthesis report) (13) a Ponuka a dopyt po zručnostiach v Európe. Strednodobá predpoveď do roku 2020 (Skills supply and demand in Europe. Medium-term forecast up to 2020) (12),
H.

keďže úsilie by sa malo zamerať na zreformovanie mechanizmu prijímania rozhodnutí, ktorý nie vždy umožnil OBSE včas reagovať na krízy; keďže by sa mali vyvinúť účinnejšie nástroje krízového riadenia a mal by sa klásť väčší dôraz na sprostredkovanie v prípade konfliktov a na ich riešenie,
19.

vyzýva Komisiu, aby v súvislosti s blížiacou sa schôdzou TEC vyvíjala úsilie na formálne prijatie postupov vzájomného uznávania vyhlásení o zhode výrobkov, ktoré podliehajú povinnému testovaniu tretími stranami, najmä informačných a komunikačných technológií a elektrických zariadení, aby trvala na vzájomnom uznávaní zákonných meracích jednotiek, najmä na akceptovaní výhradne metrického označovania výrobkov pochádzajúcich z EÚ v USA, aby s orgánmi USA preskúmala možnosti štandardizácie a vytvorila okrúhle stoly pre normy, ktoré by sa zameriavali na inovačné riešenia, a aby koordinovala tieto činnosti na medzinárodnej úrovni; je presvedčený, že akčné partnerstvo pre inováciu by malo prekročiť rámec presadzovania partnerstva pre inováciu a malo by sa venovať strategickému dialógu o politike hospodárskej súťaže, prenose technológií a zbližovaní noriem;
204.

domnieva sa, že udržiavanie aktivity a produktivity občanov po ich odchode do dôchodku je okrem iného v hospodárskom záujme Európy a že stratu ich odborných znalostí možno zmierniť nabádaním občanov v staršom veku, aby ostali aktívni prostredníctvom voľnejších štruktúr a sietí založených na ich občianskej angažovanosti, ako aj ich prepojením s aktérmi hospodárskeho a akademického života; domnieva sa, že MSP by mohli najviac využívať výhody siete neformálnych štruktúr ako takej, na ktorú by sa mohli obracať, keďže pre väčšinu MSP je ťažké využívať tieto služby poradenských spoločností, ktoré pôsobia v hospodárstve; poukazuje na to, že znalosti starších občanov sa musia zverejniť, aby slúžili všetkým, a to zriadením siete na úrovni EÚ;
8.

je znepokojený najmä tým, že tento rozsudok by v prípade, že sa potvrdí, zabránil Samovi Rainsymu kandidovať v parlamentných voľbách v roku 2013 a mal by následky ďaleko presahujúce jeho prípad, pretože by postihoval opozíciu ako celok, o to väčšmi, že nedávne prenasledovanie viacerých členov opozície, ktorí sa otvorene vyjadrovali, už zúžilo politické spektrum, a teda by bezpochyby poškodil demokratický proces v Kambodži;
—

so zreteľom na správu o rozvojových cieľoch tisícročia za rok 2009 a správu generálneho tajomníka OSN z 12. februára 2010 o vykonávaní Miléniovej deklarácie s názvom Keeping the promise: a forward-looking review to promote an agreed action agenda to achieve the Millennium Development Goals by 2015 (Splnenie prísľubu: perspektívne preskúmanie na podporu dohodnutej akčnej agendy na dosiahnutie rozvojových cieľov tisícročia do roku 2015),
18.

trvá na podpore integrácie a sociálneho začlenenia s cieľom účinne zabezpečiť dodržiavanie základných ľudských práv a trvá na jasných záväzkoch vo vzťahu k formulácii politík Európskej únie a na vnútroštátnych politikách na boj proti chudobe a sociálnemu vylúčeniu; domnieva sa, že je potrebné zabezpečiť všeobecný a lepší prístup bez fyzických a komunikačných bariér k trhu práce, verejným zdravotníckym službám, vzdelávaniu a odbornej príprave (od predškolského vzdelávania až po prvý cyklus vysokoškolského štúdia), odbornému vzdelávaniu, bývaniu financovanému z verejných zdrojov, dodávkam energie a sociálnej ochrane; domnieva sa, že pracovné miesta by mali byť prístupné, kvalitné a so zaručenými právami; zastáva názor, že mzdy by mali byť dôstojné a dôchodky by mali byť doplnené základným príspevkom za vysoký vek, ktorý zabezpečí, aby ľudia, ktorí pracovali celý život, mali dôstojnú starobu; ďalej sa domnieva, že systémy minimálneho príjmu pre všetkých musia chrániť pred rizikom chudoby a zabezpečovať sociálne, kultúrne a politické začlenenie v súlade s postupmi, kolektívnymi dohodami a právnymi predpismi členských štátov; okrem toho konštatuje, že z dlhodobého hľadiska platí, že čím viac budú členské štáty investovať do týchto politík, o to menej potrebný bude systém založený na dostatočnom príjme domácností; zdôrazňuje, že takéto opatrenia by mali byť prijaté prísne v súlade so zásadou subsidiarity členských štátov, ako aj s rôznymi vnútroštátnymi postupmi, kolektívnymi dohodami a právnymi predpismi; domnieva sa, že len týmto spôsobom je možné zaručiť právo každého jednotlivca na účasť na sociálnom, politickom a kultúrnom živote;